 Pārtikas drošības, dzīvnieku veselības un vides zinātniskā institūta “BIOR”
atklāta konkursa “Laboratorijas izmeklējumu uzskaites un kontroles informācijas sistēmas “JUNDA” jaunās funkcionalitātes izstrāde un sistēmas uzturēšana’’
(ID. Nr. BIOR 2026/23/AK) nolikuma 
2. pielikums
Pēdējais aktualizācijas datums 14.07.2026.

[bookmark: _Toc204936482]Ievads
[bookmark: _Toc204936483]Dokumenta mērķis un pielietojums
Šis dokuments (Tehniskā specifikācija) ir veidots kā pielikums atklāta konkursa “Laboratorijas izmeklējumu uzskaites un kontroles informācijas sistēmas “JUNDA” jaunās funkcionalitātes izstrāde un sistēmas uzturēšana’’ (ID. Nr. BIOR 2026/23/AK) nolikumam. Tehniskās specifikācijas mērķis ir aprakstīt Laboratorijas izmeklējumu uzskaites un kontroles informācijas sistēmas “JUNDA’’ (turpmāk – Sistēmas) jaunās papildus izstrādājamās funkcionalitātes, funkcionālās un nefunkcionālās prasības, ieviešanas un Sistēmas uzturēšanas pieeju.
Iepirkuma laikā Tehnisko specifikāciju Pretendenti izmantos, lai novērtētu papildu funkcionalitātes realizācijas darbietilpību un sagatavotu tehnisko piedāvājumu. Savukārt projekta realizācijas laikā Tehnisko specifikāciju izmantos, lai pārbaudītu Sistēmas atbilstību iepirkuma prasībām.
[bookmark: _Toc204936484]Definīcijas un saīsinājumi
	Saīsinājums, termins
	Skaidrojums

	BIOR
	Pārtikas drošības, dzīvnieku veselības un vides zinātniskais institūts „BIOR”

	Pasūtītājs
	Pārtikas drošības, dzīvnieku veselības un vides zinātniskais institūts „BIOR”

	Līgums
	Valsts iepirkuma līgums, kas tiks noslēgts starp Pasūtītāju un Izpildītāju, pamatojoties uz atklāta konkursa “Laboratorijas izmeklējumu uzskaites un kontroles informācijas sistēmas “JUNDA” jaunās funkcionalitātes izstrāde un sistēmas uzturēšana’’ (Id. Nr. BIOR 2022/X/AK) rezultātiem

	PVD
	Pārtikas un veterinārais dienests

	Sistēma 
	[bookmark: _Hlk99628995]Laboratorijas izmeklējumu uzskaites un kontroles informācijas sistēma “JUNDA”

	LVRTC
	Latvijas Valsts radio un televīzijas centrs

	NVD
	Nacionālais veselības dienests

	VVIS
	Vienotā veselības informācijas sistēma

	VDAA
	Valsts digitālās attīstības aģentūra

	Pavadraksts (PR)
	Paraugu pavadošo dokumentu kopums, kurā tiek ietverta tāda informācija kā pasūtītājs, informācija par paraugiem un nepieciešamajiem izmeklējumiem

	Testēšanas karte
	Darba uzdevums laboratorijai, kurā tiek norādītas testēšanas metodes. Testēšanas kartē laboratorija ievada sava darba rezultātus.

	Testēšanas pārskats
	BIOR sagatavots elektronisks dokuments ar laboratorisko testu rezultātiem

	Testēšanas joma
	Joma, kurā tiek veikti laboratoriskie izmeklējumi, piemēram, Instrumentālā ķīmija, Mikrobioloģija, Virusuloģija, Parazitoloģija u.c.

	Pasūtījuma veids
	Pasūtījuma veids (Pasūtījuma mērķis) ir obligāts lauks Pavadrakstā, kas nosaka mērķi vai programmu, kura ietvaros tiek veikti izmeklējumi. Pasūtījuma veidi Sistēmā tiek uzturēti klasifikatoru veidā un var tikt mainīti vai papildināti pēc nepieciešamības.

	Cenrādis
	Cenu klasifikators, kas tiek uzturēts Sistēmā un tiek pielietots ģenerējot rēķinus.

	Klientu portāls
	Uz tīmekļa tehnoloģijām bāzēta Sistēmas sastāvdaļa, kas tiek izmantota kā saskarne Klientiem Pavadrakstu iesniegšanai, rēķinu apmaksai un Testēšanas pārskatu saņemšanai.



[bookmark: _Toc204936485]Iepirkuma mērķis
Iepirkuma mērķis ir izvēlēties pakalpojuma sniedzēju, kurš izstrādās papildu funkcionalitāti esošajai Sistēmai, veiks kļūdu labojumus, nodrošinās izstrādātās papildu funkcionalitātes garantiju un Sistēmas uzturēšanu. Iepirkuma ietvaros tiek iegādāti šādi pakalpojumi:
1) Pakalpojuma uzsākšana, tajā skaitā pirmkoda pārņemšana.
2) Jaunas funkcionalitātes izstrāde saskaņā ar Tehniskās specifikācijas 5. sadaļu Funkcionālās prasības.
3) Uzturēšanas pakalpojumu nodrošināšana.
4) Sistēmas darbības nodrošināšana:
a. Sistēmas kļūdu, uz kurām neattiecas garantijas saistības, novēršana;
b. Konsultāciju sniegšana.
5) Izmaiņu pieprasījumu novērtēšana.
6) Izmaiņu pieprasījumu realizācija.


[bookmark: _Toc204936486]Sistēmas raksturojums
Sistēma ir izstrādāta, lai atbalstītu Pasūtītāja laboratorijas izmeklējumu uzskaites un kontroles procesus. Laika gaitā Sistēmā ir pievienotas dažādas papildus funkcionalitātes. Kā viens no papildu blokiem ir kvalitātes dokumentu pārvaldības sadaļa. Ļoti būtiska Sistēmas sastāvdaļa ir Klientu portāls, kas ir atsevišķs modulis Klientu apkalpošanai.
[bookmark: _Toc204936487]Sistēmas arhitektūra
[bookmark: _Toc204936488]Izmantotās tehnoloģijas
Sistēma ir veidota trīs līmeņu arhitektūrā, izmantojot šādas tehnoloģijas:
 - Datubāzu vadības sistēma Oracle,
- Java,
- Primefaces framework,
- Apache Tomcat,
- Jasper iReports,
- SOAP xml,
- REST API,
- Java eDOC bibliotēkas,
- Ruby on Rails,
- Nginx
-PostgreSQL,
- Docker.

[bookmark: _Toc204936489]Datu apmaiņa ar citām IS

Attēls 1
Sistēmā ir nodrošinātas gan iekšējās, gan ārējās datu apmaiņas ar citām informācijas sistēmām. Tehnoloģiski tiek izmantotas datu apmaiņas ar datubāzu procedūru, gan ar SOAP un REST. Attēlā 1 ir attēlota shematiska Sistēmas datu apmaiņu saskarnes ar citām informācijas sistēmām.
1. LVRTC – testēšanas pārskatu e-zīmogošanas funkcionalitāte.
2. VRAA – Latvija.lv autentifikācija un maksājumu modulis Klientu portālam.
3. LAD – dzīvnieku un novietņu klasifikatora izgūšana.
4. NVD VVIS – datu padošana par Covid-19 testēšanas rezultātiem.
5. PVD – pavadrakstu un testēšanas pārskatu apmaiņa.

[bookmark: _Toc204936490]Sistēmas tehnoloģiskā arhitektūra
Sistēmas arhitektūru var dalīt trīs līmeņos:
- "Web Tier" - datu prezentācijas līmenis;
- "Middle Tier" - datu apstrādes līmenis;
- "DB Tier" - datu glabāšanas līmenis.

Sistēmas tehnisko arhitektūru raksturojošie elementi:
JUNDA pamatsistēma:
Operētājsistēma – MS Windows Server 2019;
Datubāzu vadības sistēma – Oracle 19c;
Lietojumprogrammatūras serveris – Apache Tomcat.
Klientu portāls:
Operētājsistēma – Linux Ubuntu;
Datubāzu vadības sistēma – PostgreSQL
Lietojumprogrammatūras serveris – Nginx.
Klientu portāla uzturēšanā tiek izmantotas konteinertehnoloģijas.



[bookmark: _Toc204936491]Esošās situācijas apraksts
Šajā nodaļā tiek aprakstīti procesi, kuros izstrādes projekta rezultātā tiks veiktas izmaiņas. Ārpus projekta tvēruma paliek tādi būtiski Sistēmā realizēti procesi kā paraugu pieņemšanas process, kvalitātes dokumentu modulis un klientu portāls. Ja Izpildītājs analīzes fāzē konstatēs, ka, lai realizētu projektu, nepieciešama arī informācija par ārpus tvēruma esošajiem procesiem, sīkāku informāciju par tiem varēs iegūt analīzes fāzē. 

[bookmark: _Toc204936492]Mikroorganismu kultūru kolekcijas elektroniskā uzskaite
Šobrīd Sistēmā mikroorganismu kultūru kolekcija uzskaitīta netiek. Darbs notiek ārpus sistēmas Excel failos. Par to, vai paraugs ir iekļaujams mikroorganismu kultūru kolekcijā, tiek lemts, veicot laboratoriskos izmeklējumus. Šobrīd Excel failos tiek manuāli no Sistēmas pārrakstīti dati par sākotnējo paraugu. Nav iespējas automātiski uzzināt visu nepieciešamo informāciju par konkrēto mikroorganismu kultūru kolekcijā iekļauto eksponātu, nepārskatot Excel failu un meklējot Sistēmā sākotnējo informāciju.

[bookmark: _Toc204936493]Mikroorganismu genoma izpētes rezultātu elektroniskā uzskaite
Esošajā situācijā mikroorganismu genoma izpētes rezultāti sistēmā uzskatīti netiek. Visa informācija tiek glabāta Excel failos. Sasaiste ar Mikroorganismu kultūru kolekciju notiek pēc identifikatoru meklēšanas dažādos uzskaites failos. Genoma sekvencēšanas rezultātā tiek iegūti jēldatu faili, kuri tiek glabāti Pasūtītāja infrastruktūrā. 



[bookmark: _Toc204936495]Projekta rezultātā sasniedzamās izmaiņas
[bookmark: _Toc204936496][bookmark: _Hlk172271346]Mikroorganismu kultūru kolekcijas elektroniskā uzskaite
Projekta realizācijas rezultātā jāizveido jauna sadaļa Sistēmā, kurā tiktu veikta mikroorganismu kultūru kolekcijas elektroniskā uzskaite, balstoties uz jau Sistēmā ievadīto informāciju par parauga izmeklēšanu un pievienojot šobrīd sistēmā neesošos datus, kā, piemēram, kriomēģenes numuru, informāciju par parauga nodošanu kolekcijā un papildus veiktajiem izmeklējumiem paraugam.
[bookmark: _Toc204936497]Mikroorganismu genoma izpētes rezultātu elektroniskā uzskaite
[bookmark: _Hlk172274910]Projekta rezultātā ir jāizveido jauna sadaļa Sistēmā Mikroorganismu genoma izpētes rezultāti, kurā tiktu veikta sasaiste ar Mikroorganismu kultūru kolekciju (sasaistei jādarbojas no abām sadaļām). Ceļš uz jēldatu glabātuvi infrastruktūrā, parauga piekļuves numurus, sekvenču failu numurs, ceļš uz apstrādes metadatiem, ceļš uz apstrādātajiem datiem un parauga identifikators BIOR lokālajā SeqSphere datu bāzē (tiek ievadīts manuāli). Vienam paraugam var tikt veikti vairāki izmeklējumi, tādejādi informācija par sekvencēšanu var būt vairākos ieraktos. Būtiskākā jaunā funkcionalitāte, kas ir jārealizē projekta ietvaros, ir sekvencēšanas failu glabāšana ārpus Sistēmas, ar iespēju norādīt to atrašanās vietu.




[bookmark: _Toc204936499]Funkcionālās prasības
Šajā sadaļā aprakstītas Sistēmas funkcionālās prasības. Funkcionālās prasības attiecas uz izstrādes projekta un uzturēšanas laikā izstrādāto jauno funkcionalitāti. Sistēmas funkcionālo prasību apraksts sastāv no:
	Apraksta kolonna
	Skaidrojums

	Prasības identifikators
	Tehniskās specifikācijas ietvaros unikāls prasības apzīmējums

	Apraksts
	Prasības detalizēts izklāsts

	Prasības identifikators
	Prasība
	Apraksts

	MKK-1
	Mikroorganismu kultūru kolekcijas uzskaites nodrošināšana
	Sistēmā jānodrošina mikroorganismu kultūru kolekcijas (MKK) elektroniska uzskaite, kas ļauj reģistrēt, uzturēt un pārvaldīt informāciju par kolekcijā iekļautajiem mikroorganismu paraugiem.

	MKK-2
	Pazīmes “Pievienot MKK” reģistrēšana
	Laboratorijas darbiniekam Sistēmā testēšanas kartē jābūt iespējai atzīmēt pazīmi “Pievienot MKK”, ja paraugs pēc laboratorisko izmeklējumu veikšanas ir izvērtējams iekļaušanai mikroorganismu kultūru kolekcijā.

	MKK-3
	Paraugu saraksts izvērtēšanai
	Sistēmā jānodrošina saraksts ar paraugiem, kuriem testēšanas kartē atzīmēta pazīme “Pievienot MKK”, lai MKK vadītājs varētu veikt to izvērtēšanu. 

	MKK-4
	Parauga datu automātiska pārņemšana
	Sistēmai automātiski jāpārņem sākotnējā parauga dati no testēšanas kartes uz MKK uzskaites ierakstu, novēršot manuālu datu pārrakstīšanu.

	MKK-5
	Parauga informācijas apskate
	Sistēmā jānodrošina iespēja MKK vadītājam apskatīt visu ar paraugu saistīto informāciju, tostarp testēšanas rezultātus un citus pieejamos datus.

	MKK-6
	Parauga izvērtēšanas rezultāta reģistrēšana
	MKK vadītājam Sistēmā jābūt iespējai reģistrēt parauga izvērtēšanas rezultātu – apstiprināt vai noraidīt parauga pievienošanu mikroorganismu kultūru kolekcijai. Ja paraugs tiek ievietots MKK paraugam vajadzētu pielikt pazīmi.

	MKK-7
	Noraidījuma reģistrēšana
	Ja parauga pievienošana mikroorganismu kultūru kolekcijai tiek noraidīta, Sistēmā jābūt iespējai reģistrēt noraidījuma faktu un pamatojumu.

	MKK-8
	Papildinformācijas ievade kolekcijas ierakstam
	Apstiprinot parauga pievienošanu mikroorganismu kultūru kolekcijai, Sistēmai jānodrošina iespēja ievadīt papildus informāciju par kolekcijas eksponātu.

	MKK-9
	Kolekcijas ieraksta izveide
	Apstiprinot parauga pievienošanu MKK, Sistēmai automātiski jāizveido mikroorganismu kultūru kolekcijas ieraksts, kas saistīts ar sākotnējo paraugu.

	MKK-10
	MKK ierakstu apskate
	Sistēmā jānodrošina iespēja apskatīt mikroorganismu kultūru kolekcijā iekļautos eksponātus un ar tiem saistīto informāciju.

	MKK-11
	Meklēšana MKK ierakstos
	Sistēmā jānodrošina mikroorganismu kultūru kolekcijas ierakstu meklēšana un filtrēšana pēc pieejamajiem datu atribūtiem.

	MKK-12
	Audita pieraksti
	Sistēmai jānodrošina audita pieraksti par visām darbībām ar MKK ierakstiem (izveide, labošana, apstiprināšana, noraidīšana).



[bookmark: _Toc204936501]Mikroorganismu genoma izpētes rezultātu elektroniskā uzskaite
	Prasības identifikators
	Prasība
	Apraksts

	MGI-1
	Mikroorganismu genoma izpētes sadaļas izveide
	Sistēmā jāizveido jauna sadaļa “Mikroorganismu genoma izpētes rezultāti”, kas nodrošina genoma sekvencēšanas rezultātu elektronisku uzskaiti.

	MGI-2
	Sasaiste ar Mikroorganismu kultūru kolekciju
	Sistēmā jānodrošina genoma izpētes ierakstu sasaiste ar Mikroorganismu kultūru kolekcijas ierakstiem.

	MGI-3
	Divvirzienu navigācija
	Sistēmai jānodrošina iespēja apskatīt ar konkrētu MKK ierakstu saistītos genoma izpētes ierakstus un otrādi – no genoma izpētes ieraksta piekļūt saistītajam MKK ierakstam.

	MGI-4
	Genoma izpētes ieraksta izveide
	Sistēmā jānodrošina iespēja izveidot jaunu genoma izpētes ierakstu, kas saistīts ar konkrētu mikroorganismu paraugu vai kolekcijas ierakstu.

	MGI-5
	Vairāki izmeklējumi vienam paraugam
	Sistēmā jānodrošina iespēja vienam paraugam reģistrēt vairākus genoma sekvencēšanas izmeklējumus.

	MGI-6
	Jēldatu atrašanās vietas reģistrēšana
	Sistēmā jānodrošina iespēja reģistrēt ceļu uz genoma sekvencēšanas jēldatu failiem, kas glabājas Pasūtītāja infrastruktūras failserverī ārpus Sistēmas.

	MGI-7
	Atsauce uz sekvenču failiem
	Sistēmā jānodrošina iespēja reģistrēt sekvenču failu unikālus identifikatorus vai numurus.

	MGI-8
	Atsauce uz apstrādes metadatiem
	Sistēmā jānodrošina iespēja norādīt ceļu uz sekvencēšanas datu apstrādes metadatu failiem.

	MGI-9
	Atsauce uz apstrādātajiem datiem
	Sistēmā jānodrošina iespēja norādīt ceļu uz sekvencēšanas apstrādātajiem datiem Pasūtītāja infrastruktūrā.

	MGI-10
	Parauga piekļuves numura reģistrēšana
	Sistēmā jānodrošina iespēja reģistrēt parauga piekļuves numuru sekvencēšanas izmeklējumam.

	MGI-11
	SeqSphere identifikatora ievade
	Sistēmā jānodrošina iespēja manuāli ievadīt parauga identifikatoru BIOR lokālajā SeqSphere datubāzē.

	MGI-12
	Genoma izpētes ierakstu apskate
	Sistēmā jānodrošina iespēja apskatīt visus reģistrētos genoma izpētes ierakstus un ar tiem saistīto informāciju.

	MGI-13
	Meklēšana un filtrēšana
	Sistēmā jānodrošina genoma izpētes ierakstu meklēšana un filtrēšana pēc pieejamajiem datu atribūtiem (piem., parauga identifikatora, sekvencēšanas faila numura u.c.).

	MGI-14
	Atsauču uzturēšana uz ārējiem failiem
	Sistēmai jānodrošina iespēja saglabāt un uzturēt atsauces uz sekvencēšanas failiem, kas fiziski tiek glabāti ārpus Sistēmas Pasūtītāja infrastruktūrā.



[bookmark: _Toc204936503]Klasifikatoru pārvaldība
	Prasības identifikators
	Prasība
	Apraksts

	KLS-01
	Klasifikatoru pārvaldība
	Izstrādes projekta rezultātā realizēto klasifikatoru pārvaldība ir jārealizē, izmantojot jau esošo Sistēmas saskarni un administrēšanas pieeju klasifikatoru pārvaldībai.

	KLS-02
	Sistēmā realizējamie klasifikatori
	Projekta laikā jārealizē visi klasifikatori, kas nepieciešami projekta laikā realizējamās Sistēmas funkcionalitātes atbalstam un datu pārņemšanai no citām sistēmām. Projekta laikā izstrādājamo klasifikatoru saraksts ir definējams Analīzes fāzē.

	LPS-1
	Jaunizveidotajās funkcionalitātēs realizētā lietotāju pārvaldība
	Lietotāju pārvaldībai jāizmanto jau esošā Sistēmas lietotāju pārvaldības funkcionalitāte

	DAS-02
	Datu apmaiņas saskarņu realizācijas pieeja
	Nepieciešamās datu apmaiņas saskarnes jārealizē ar REST servisu palīdzību, dodot priekšroku asinhroniem servisiem. Izpildītājs analīzes fāzes rezultātā var piedāvāt un vienoties ar Pasūtītāju arī par citu datu apmaiņas risinājumu izmantošanu, ja tam ir racionāls pamats.

	SAD-1
	Jaunizveidotās funkcionalitātes sistēmas administrēšanas pieeja
	Jaunizveidotās funkcionalitātes administrēšana ir jāveic, izmantojot Sistēmā izstrādātos administrēšanas rīkus un saskarnes




[bookmark: _Toc204936507]Nefunkcionālās prasības
Šajā sadaļā ir aprakstītas Projekta izpildes laikā izstrādātās funkcionalitātes nefunkcionālās prasības. Visas šajā sadaļā minētās prasības ir ietveramas tehniskā piedāvājuma sagatavošanā un realizējamas projekta izpildes laikā. Ja vien prasības aprakstā nav minēts savādāk, nefunkcionālo prasību radītās izmaksas ir jāiekļauj funkcionālo prasību realizācijas izmaksās un finanšu piedāvājumā kā atsevišķa pozīcija nav jāizdala.

Prasības attiecās uz visu piedāvājumā ietverto funkcionālo, nefunkcionālo un organizatorisko prasību aprakstīšanu.
	Prasības identifikators
	Prasība
	Apraksts

	NFP-01
	Piedāvājuma apraksta forma 
	Tehniskajā piedāvājumā jāiekļauj tabula, kur apliecināta Tehniskā piedāvājuma atbilstība visām Tehniskās specifikācijas prasībām, norādot veidu, kā katra konkrētā prasība tiks īstenota.
Norāde tehniskajam piedāvājumam: Pretendentam šīs prasības realizācijas apraksts tehniskajā piedāvājumā nav jāiekļauj.

	NFP-02
	Prasību izpildes apraksts
	Prasību izpildes aprakstam Tehniskajā piedāvājumā jābūt pietiekamam, lai nepārprotami būtu aprakstīts prasības īstenošanas mehānisms vai rīki (līdzekļi), ar kuriem ir iespējams izpildīt prasību, un Pretendenta izpratne par piedāvājumu. Apraksts, kurā būs pārrakstīts tikai prasības teksts vai iekļauts tikai prasības izpildes apsolījums, apraksts, kurš būs pretrunā tehniskās specifikācijas prasībām, vai apraksts ar citu prasību izpildes piedāvājumu, netiks uzskatīts par detalizētu, un šādi piedāvājumi netiks vērtēti un tiks noraidīti.
Norāde tehniskajam piedāvājumam: Pretendentam šīs prasības realizācijas apraksts Tehniskajā piedāvājumā nav jāiekļauj.

	NFP-03
	Darbības nepārtrauktība
	Sistēma darbojas 24x7 režīmā. 
Tai ir jābūt pieejamai vismaz 98,4% gada laikā. Viena plānota pārtraukuma ilgums nedrīkst pārsniegt 0,5h darba laikā (darbdienās 8:00-17:00) un 5h ārpus darba laika. Plānotie pārtraukumi ir jāsaskaņo ar Pasūtītāja pārstāvi.
Pieļaujamais Sistēmas dīkstāves laiks (līdz risinājumam, kas pieļauj atsākt Sistēmas ekspluatāciju ar ierobežotu vai pilnu funkcionalitāti) avārijas gadījumā ir ne vairāk kā 15 stundas uzturēšanas perioda laikā, un ne vairāk kā 5 stundas vienā dīkstāves reizē.

	NFP-04
	Rezerves kopēšana
	Sistēmai jānodrošina iespēja veikt Sistēmas rezerves kopēšanu un konsistentas kopijas iegūšanu bez Sistēmas darba apturēšanas. 
Izpildītājam Līguma ietvaros jāsagatavo, jāsaskaņo un jāiesniedz Pasūtītājam Sistēmas Rezerves kopēšanas un darbības atjaunošanas plāns.



[bookmark: _Toc204936510]Veiktspējas prasības
	Prasības identifikators
	Prasība
	Apraksts

	NFP-05
	Lietotāju skaits
	Sistēmai līdzšinējā veiktspējas kapacitāte ir 300 lietotāji, no kuriem vienlaicīgi sistēmu lieto līdz 20%. Pēc jaunās funkcionalitātes nodošanas ekspluatācijā veiktspējas prasības samazināties nedrīkst. 

	NFP-06
	Ekrānformu attēlošanas laiks
	Lietotāju datu ievada vai datu pieprasījuma (izziņas) rezultātam, kurš satur līdz 3 dažādiem datu objektiem, uz ekrāna jātiek attēlotam ne ilgāk kā 3 sekunžu laikā no pieprasījuma izdarīšanas brīža.
Papildus datu objektu (vairāk par 3 dažādiem objektiem) attēlošanas gadījumā ekrānformas maksimāli pieļaujamais attēlošanas laiks drīkst tikt palielināts par 0,5 sekundēm, katram papildus attēlojamajam datu objektam.

	NFP-07
	Sistēmas vides
	Sistēmai ir paredzētas šādas vides:
1) Produkcijas vide. Produkcijas vidi nodrošina Pasūtītājs un tā paredzēta Sistēmas darbināšanai ražošanas režīmā;
2) Testa vide. Testa vidi nodrošina Pasūtītājs un tā paredzēta Sistēmas testēšanai no Pasūtītāja puses;
3) Izstrādes vide. Izstrādes vidi nodrošina Izpildītājs un tā ir paredzēta Sistēmas izstrādei un testēšanai.
Produkcijas un testa vides uzstādīšanu veic Pasūtītājs saskaņā ar Izpildītāja iesniegto vides uzstādīšanas instrukciju un versijas izveides instrukciju. Produkcijas un testa vides uzstādīšanas procesā Izpildītājam jānodrošina konsultatīvs Pasūtītāja atbalsts.  Atsevišķos gadījumos testa un produkcijas vides uzstādīšanu veic Izpildītājs. Arī šādā gadījumā Izpildītājs iesniedz Pasūtītājam uzstādīšanas dokumentāciju.

	NFP-08
	Izstrādes vides nodrošināšana
	Izpildītājam ir jānodrošina sava vide (aparatūra, programmatūra, biroja telpas) Līguma ietvaros izpildāmo darbu un uzdevumu veikšanai. Izpildītājam izstrāde jāveic, izmantojot tikai licencētu vai atvērtā koda programmatūru. Pasūtītājs nenodrošina Izpildītāju ar licencēm.

	NFP-09
	Sistēmas darbināšanai nepieciešamā infrastruktūra
	Pasūtītāja rīcībā ir zemāk minētā aparatūra. 
1) Dell Power Edge R640
2) IBM Storwize V5000
Pasūtītāja izmantojamās virtuālizācijas platformas Hyper-V atbalsts. 
Pasūtītāja rīcībā ir zemāk minētā standartprogrammatūra. Izpildītājam ir jānosaka nepieciešamās trešo pušu standartprogrammatūras prasības.
Pasūtītāja izmantojamo datu bāzu vadības sistēmu atbalsts:
1. Oracle 19c SE2
2. PostgreSQL
Pasūtītāja izmantojamo serveru operētājsistēmu atbalsts – Serveru operētājsistēmām, kas izmantojamas Sistēmas darbināšanai, jābūt:
1. Windows Server 2019;
2. Linux Ubuntu.

	NFP-10
	Sistēmas uzturēšanai nepieciešamā standartprogrammatūra
	Pretendentam piedāvājumā jānorāda visas Sistēmai nepieciešamās standartprogrammatūras licences. Ja Pretendents piedāvā izmantot izstrādes projektam bezmaksas programmatūru, tad tas ir jānorāda piedāvājumā.

	NFP-11
	Papildu programmatūras komponentes
	Pretendentam piedāvājumā ir jānorāda visas trešo personu licencējamās komponentes, ieskaitot programmu bibliotēkas, attēlus, kā arī citus trešo personu materiālus un to licencēšanas noteikumus. Visām komponentēm ir jānorāda piedāvātajai konfigurācijai atbilstošo licenču izmaksas un to licencēšanas noteikumi (licencēšanas ierobežojumi un atbilstība Tehniskajā specifikācijā norādītajām prasībām).



[bookmark: _Toc204936513]Drošības prasības
	Prasības identifikators
	Prasība
	Apraksts

	NFP-12
	Autentifikācija, autorizācija un auditācija
	Jaunizveidotajai sistēmas funkcionalitātei jābūt veidotai tā, lai nevarētu apiet autentifikācijas un autorizācijas procedūras un nesankcionēti lietot Sistēmas funkcionalitāti vai piekļūt sistēmas datiem. Sistēmai jāapkalpo tikai identificēti, autentificēti un autorizēti lietotāji.
Sistēmas identifikācijas, autentifikācijas, autorizācijas un auditācijas procedūrām jāizpilda šādas prasības:
1) Jāizmanto autorizācijas princips, saskaņā ar kuru viss, kas nav tiešā veidā atļauts, ir aizliegts;
2) Visām darbībām jāpārbauda autorizācija darbības izpildei. Pārbaudei jānotiek katra pieprasījuma līmenī;
3) Jānodrošina aizsardzība pret lietotāju esamības pārbaudi (Sistēma nedrīkst atklāt, vai lietotājs eksistē vai nē, pirms sekmīgas autentifikācijas);

	NFP-13
	Programmatūras drošība
	Veicot Sistēmas izstrādi vai pielāgošanu, jāievēro šādas prasības:
1) Sistēmas izstrādē jāievēro OWASP ieteiktie sistēmu izstrādes principi: http://www.owasp.org/index.php/Category:Principle. Datu aizsardzība dažādos pielietojuma slāņos jāveido, izmantojot dažādus (dažādu produktu, dažādu piegādātāju) aizsardzības mehānismus – piemēram, sekmīga pielietojumu servera aizsardzības uzlaušana nedrīkst atvieglot datu bāzes aizsardzības uzlaušanu;
2) Sistēmas izstrādē un ekspluatācijā nedrīkst izmantot komponentes, kuras ražotājs pozicionē kā „Beta”, „Pre-release”, „Release candidate”, „Obsolete” vai arī kādā citā veidā nerekomendē izmantošanai ražošanas sistēmās;
3) Jaunas funkcionalitātes izstrādē nedrīkst izmantot komponentes, kurām ražotājs nepiegādā vai tuvāko 5 gadu laikā no izstrādes uzsākšanas brīža plāno pārtraukt izstrādi un/vai piegādāt drošības labojumus. Veicot papildinājumus esošā funkcionalitātē, ir pieļaujams izmantot jau esošās tehnoloģijas, saskaņojot to ar Pasūtītāju.

	NFP-14
	Informācijas drošība
	Sistēmai jāizveido pietiekami kontroles mehānismi, lai nodrošinātu, ka Sistēmas dati gan to pārraides, gan glabāšanas laikā netiek atklāti personām vai programmām, kurām nav attiecīgas autorizācijas. Piekļuve Sistēmas datiem nodrošināma, ievērojot šādus principus:
1) „Zina tikai tas, kuram jāzina” (need-to-know);
2) „Ir jānodrošina minimālās tiesības pienākumu pildīšanai”, gan lietotājiem, gan tehnoloģiskajiem lietotājiem (least privilege);
3) Jānodrošina lietotāju darbību reģistrācija un šo datu saglabāšana (accountability).
Sistēmas saskarnēm jābūt izveidotām tā, lai nevarētu apiet autentifikācijas un autorizācijas procedūras un nesankcionēti lietot Sistēmas informāciju vai datnes.

	NFP-15
	Kļūdu attēlojums
	Sistēmai jānodrošina, ka programmatūra nesniedz lietotājam informāciju, kas varētu apdraudēt Sistēmas drošību, tai skaitā, nepieļaujot iespēju lietotājam veikt analīzi par kļūdas un veikto Sistēmas pārbaužu raksturu, kas varētu atvieglot tālākos uzbrukumus
Kļūdas situācijās lietotājam jāparāda tikai minimālā nepieciešamā informācija, bet detalizēts kļūdas tehniskais apraksts jāsaglabā Sistēmas notikumu audita žurnālā saskaņā ar prasību NFP-22.

	NFP-16
	Lietotāja identifikācijas datu drošība
	Sistēmai jānodrošina lietotāju identifikācijas datu aizsardzība. Aizliegts uzglabāt lietotāja identitātes un citus to raksturojošus sensitīvus datus (paroles, pieejas kodus, šifrēšanas atslēgas, veselības informāciju u.c.) atklātā tekstā datu bāzē.

	NFP-17
	Datu apstrādes un pārraides drošība
	Izpildītājam jānodrošina, ka Sistēmas datu apmaiņas, kā arī citi iespējamie automatizētie datu apstrādes procesi tiek pildīti tikai ar tehnoloģisko lietotāju kontiem, kuriem funkcijas veikšanai ir noteiktas mazākās nepieciešamās tiesības. 
Datu apmaiņa ar citām sistēmām ir jānodrošina, izmantojot datu pieprasījumu šifrēšanu:
Sistēmām, apmainoties ar datiem (informācijas pieprasījumi un atbildes starp web servisiem xml formātā), ir jāizmanto par drošām vispāratzītas datu šifrēšanas tehnoloģijas;
Arī datu apmaiņai starp tīmekļa serveri un klienta pārlūku jābūt šifrētai.

	NFP-18
	Sistēmas atbilstība drošību reglamentējošajiem
standartiem un normatīvajiem aktiem
	Sistēmai jāizpilda šādas drošības standartu un normatīvo aktu prasības:
1) Jānodrošina LVS ISO/IEC 15408 standartā “Informācijas tehnoloģija – Drošības tehnikas – IT drošības novērtējuma kritēriji” 2.daļā “Drošības funkcionālās komponentes” (Information technology — Security techniques — Evaluation criteria for IT security — Part 2: Security functional components. ISO/IEC 15408-2. Third edition 2008-08-15) iekļauto rekomendāciju un vadlīniju ievērošanu, Līguma ietvaros formulējot un realizējot konkrētās Sistēmai izvirzāmās drošības prasības;
2) 2025. gada 25. jūnija Ministru kabineta noteikumos Nr.397 „Minimālās kiberdrošības prasības” minētās prasības;
3) Citos uz informācijas sistēmu drošību attiecināmos normatīvajos aktos iekļautās prasības, kas tiek pieņemti un stājas spēkā Sistēmas izstrādes laikā.

	NFP-19
	Uz Sistēmas funkcionalitātes piegādēm attiecināmās drošības prasības
	Veicot Sistēmas funkcionalitātes piegādi, pilnveidošanu un uzturēšanu, Izpildītājam ir jānodrošina šādas drošības prasības:
1) Noteikt un uzturēt aktuālu Sistēmas saskarņu piekļuves prasību (porti un protokoli) un Sistēmas darbībai nepieciešamo servera pakalpojumu (servisu) sarakstu;
2) Noteikt Sistēmas darbināšanai nepieciešamo operētājsistēmu un/vai datubāzes un to komponenšu minimumu, lai var veikt sistēmas cietināšanas pasākumus, atslēdzot nevajadzīgo funkcionalitāti, tādā veidā mazinot drošības riskus;
3) Pirms Nodevumu pakotnes sagatavošanas Izpildītājam jāveic pirmkodu apskates, kur līdztekus koda atbilstības kodēšanas standartiem izvērtēšanai un ievainojamību identificēšanai (atbilstoši OWASP interneta mājas lapā uzskaitītajām visvairāk izplatītajām drošības ievainojamībām (http://www.owasp.org/index.php/Category:OWASP_Top_Ten_Project)), tiek identificēti un izņemti neizmantota koda fragmenti un ļaundabīga koda iespraudumi, kā arī pakotnei, kas paredzēta uzstādīšanai produkcijas vidē, veic pārbaudi uz testēšanas nolūkiem ieviestu papildus saskarņu neesamību;
4) Novēršot kādā Sistēmas komponentē vai sadaļā konstatētu nepilnību, kas rada drošības riskus, jāveic arī pārējās Sistēmas funkcionalitātes caurskatīšanu un analīzi ar mērķi atrast un novērst konkrētā veida nepilnību visās lietojuma vietās, kur tā var izpausties.

	NFP-20
	Pasākumi pret darbības noliegšanu (non-repudiation)
	Sistēmas kontroles mehānismi veidojami tā, lai nodrošinātu, ka persona, kas veikusi kādas darbības, nevar noliegt šādu darbību veikšanas faktu. 

	NFP-21
	Fizisko personu datu apstrādes uzraudzība
	Sistēmai ir jāreģistrē visi fizisko personu datu apstrādes notikumi, ņemot vērā Fizisko personu datu aizsardzības likuma prasības. Par katru fizisko personu datu apstrādes gadījumu ir fiksējama vismaz šāda informācija:
1) notikuma datums un laiks;
2) datu pieprasījuma objekts (fiziskā persona - personas kods un/vai pagaidu kods);
3) datu pieprasītājs (fiziskā persona - personas kods un/vai pagaidu kods). 

	NFP-22
	Sistēmas notikumu auditācija
	Sistēmai jānodrošina programmatūras kļūdu un izņēmumu situāciju (exceptions) auditācija. Programmatūras kļūdas un izņēmuma situācijas auditējamas vismaz šādos līmeņos:
1) Lietotāju saskarnes līmenī;
2) Biznesa procesu līmenī;
3) Tīmekļa servera līmenī;
4) Datu bāzu līmenī.
Par katru no programmatūras kļūdām un izņēmumu situācijām saglabājama visa pieejamā ar kļūdu saistītā informācija.
Sistēmai jānodrošina iespēja nosūtīt ziņojumu par kļūdām un izņēmuma situācijām sistēmas administratoram.

	NFP-23
	Datu izmaiņu vēsture
	Sistēmā ir jāuztur pilna datu izmaiņu vēsture, ja Pasūtītājs nav norādījis citādi. Respektīvi, katram ierakstam ir jāuztur informācija par tā pievienošanu, rediģēšanu un dzēšanu, tai skaitā:
1) katru izmaiņu autors (lietotājs, ārējā sistēma vai Sistēmas fona uzdevums);
2) katru izmaiņu datums un laiks.

	NFP-24
	Auditācijas pierakstu dzēšana un arhivēšana
	Auditācijas pieraksti par datos veiktajām izmaiņām jāuzglabā vismaz „n” mēnešus (kur „n” ir konfigurējams parametrs, pieņemot, ka noklusētā vērtība ir 36 mēneši), pēc tam tos automātiski arhivējot un dzēšot. Administratoram jānodrošina iespēja mainīt šo parametru, izslēgt un ieslēgt automātisko datu izmaiņu vēstures arhivēšanu un dzēšanu, kā arī manuāli ierosināt datu izmaiņu vēstures arhivēšanu un dzēšanu.

	NFP-25
	Automātiskie regresa testi
	Izpildītājam jānodrošina automātiskie regresa testi visai Sistēmas funkcionalitātei. Regresa testi tiek veikti Izpildītāja testa vidē un tie ir jāveic pirms jaunās funkcionalitātes nodošanas Pasūtītājam. Automātiskā testēšanas tehnoloģija ir jāiekļauj kopējā izstrādes procesā.

	NFP-26
	Funkcionālie regresa testi
	Procesu kontrole: katrai darba plūsmas (workflow) vadības grafa šķautnei ir jābūt noklātai ar vismaz vienu testa scenāriju.
Datu apstrāde: katrai datu apstrādes vadības grafa šķautnei ir jābūt noklātai ar vismaz vienu testa scenāriju.
Lietotāja saskarnes kontrole: katrai saskarnes loģikas apstrādes vadības grafa šķautnei ir jābūt noklātai ar vismaz vienu testa scenāriju.
Robežgadījumu kontrole: Jābūt paredzētiem testa scenārijiem, kuri imitē kļūdainu lietotāja datu ievadu, tai skaitā, apzināti nepareiza datu ievada mēģinājumus lietotāja saskarnē.

	NFP-27
	Sistēmas akcepttestēšana
	Sistēmas akcepttestēšanu veic Pasūtītājs Sistēmas testa vidē.
Izpildītājam ir jānodrošina akcepttestēšanas vides sagatavošanai un akcepttestu norisei nepieciešamās konsultācijas.

	NFP-28
	WEB lietotāju saskarne
	Sistēmas lietotāja saskarnei jābūt pieejamai, izmantojot WEB pārlūkprogrammu. Saskarnei jānodrošina iespēja izmantot vismaz šādas populāras pārlūkprogrammas:
1) Mozilla FireFox;
2) MS Edge;
3) Google Chrome;
4) Safari.

	NFP-29
	Lietotāju saskarnes valoda
	Sistēmas lietotāju saskarnei jābūt pieejamai latviešu valodā. Saskarnē izmantotajai valodai (vārdiem, frāzēm) jābūt intuitīvi saprotamai lietotājiem. Sistēmas administratoru saskarni var veidot latviešu vai angļu valodā, ja tas neapgrūtina Sistēmas lietošanu.

	NFP-30
	Lietotāju saskarnes lietojamība
	Sistēmai ir jāatbilst šādiem lietojamības kritērijiem:
1) Sistēmai ir jābūt saprotamai. Visiem lietotāja interfeisa elementiem (navigācijas elementiem, ikonām, spiedpogām, utt.) jābūt viegli uztveramiem un veidotiem atbilstoši industrijas labajai praksei. 
2) Sistēmai ir jābūt viegli apgūstamai. 
3) Ar sistēmu ir jābūt viegli operēt. Sistēmai jābūt veidotai vienotā stilā. Saskarnes elementiem jādarbojas konsistenti visās Sistēmas sadaļās. Lielākai daļai darbību jābūt atsaucamām (undo) un datu ievades kļūdām jābūt labojamām. Gadījumos, kad nav iespējas labot datus vai atgriezties pie iepriekšējā stāvokļa jāparedz brīdinājumi pirms neatgriezeniskās darbības. Sistēmas interfeisam jābūt veidotam tā, lai tipiskās darbības neprasītu liekus klikšķus vai lieku pārslēgšanos starp dažādām ekrānformām. Datu ievades formām jāsatur datu validācijas kontroles.

Šajā sadaļā ir aprakstītas organizatoriskās prasības. Visas šajā sadaļā minētās prasības ir ietveramas tehniskā piedāvājuma sagatavošanā un izpildāmas Projekta laikā. Ja vien prasības aprakstā nav minēts savādāk, organizatorisko prasību radītās izmaksas ir jāiekļauj funkcionālo prasību realizācijas izmaksās un finanšu piedāvājumā kā atsevišķa pozīcija nav jāizdala.

	ORG-1
	Projekta laika plāns
	Sistēmas izstrāde un ieviešana veicama 12 (divpadsmit) mēnešu laikā no Līguma abpusējas parakstīšanas dienas.

	ORG-2
	Projekta laikā realizējamie funkcionalitātes bloki
	Izstrādes projekta laikā realizējami šādi jaunās funkcionalitātes bloki:
1) [bookmark: _Hlk102465409]Mikroorganismu kultūru kolekcijas elektroniskā uzskaite;
2) Mikroorganismu genoma izpētes rezultātu elektroniskā uzskaite;
Ja Izpildītāja ieskatā tas ir racionāli, funkcionalitātes bloku izstrāde var notikt arī paralēli.

	ORG-3
	Projekta realizācijas posmi
	Projekta laika plāns ir jāizstrādā, ņemot vērā, ka katram jaunās funkcionalitātes bloka ieviešanas aktivitātēm ir jābūt sadalītām trīs posmos:
1) Izpētes un analīzes fāze;
2) Izstrādes fāze;
3) Akcepttestēšana un atkļūdošana.
Katra funkcionalitātes bloka aktivitāšu posma izmaksas atsevišķi jāizdala nav, visām izmaksām ir jābūt iekļautām piedāvājumā.

	ORG-4
	Uzturēšanas un izmaiņu pieprasījumu realizācijas darbu pasūtīšana
	[bookmark: _Hlk102140531]Darbi uzturēšanai un izmaiņu pieprasījumu realizācijai tiks pasūtīti atbilstoši Tehniskās specifikācijas 1. pielikumā “Sadarbības kārtība’’ (turpmāk – Sadarbības kārtība) noteiktajai darbu pasūtīšanas un izpildes kārtībai un atbilstoši finanšu piedāvājumā norādītajām speciālistu darba izstrādes stundu izmaksām.
Norāde Tehniskajam piedāvājumam: Pretendentam šīs prasības realizācijas apraksts Tehniskajā piedāvājumā nav jāiekļauj.

	ORG-5
	Izmaiņu pieprasījumi
	Izmaiņas Tehniskajā specifikācijā paredzētajā funkcionalitātē vai papildinājumi jau izstrādātai Sistēmas funkcionalitātei tiks pasūtīti saskaņā ar Sadarbības kārtībā noteikto.
Izpildītājam ir jāveic izmaiņu pieprasījuma izpēte un novērtēšana, izmaiņu izstrāde, testēšana un piegāde, pamatojoties uz Pasūtītāja definētajām prasībām un saskaņā ar Tehniskās specifikācijas nefunkcionālajām un organizatoriskajām prasībām.
Par izmaiņu pieprasījumu netiks uzskatītas programmatūras prasību un projektējuma kļūdas vai nepilnības, kuras saskaņā ar industrijas labo praksi, Izpildītājam bija savlaicīgi jāidentificē.
Norāde Tehniskajam piedāvājumam: Pretendentam šīs prasības realizācijas apraksts Tehniskajā piedāvājumā nav jāiekļauj.

	ORG-6
	Projekta aktivitātes
	Līguma darbības laikā Pretendenta piedāvātās līgumcenas ietvaros Izpildītājam jāveic vismaz šādi darbi (bet neaprobežojoties) saskaņā ar Tehniskās specifikācijas prasībām:
1) Jāveic programmatūras prasību analīze un dokumentēšana;
2) Jāveic Sistēmas projektēšana un izstrāde, tai skaitā starpsistēmu saskarņu izstrāde;
3) Jāveic Sistēmas testēšana;
4) Jāievieš Sistēma.

	ORG-7
	Izstrādes metodoloģija
	Izpildītājam ir jāpiedāvā un projekta laikā jānodrošina sistēmas izstrādes vadība, kas tiek veikta saskaņā ar starptautiski atzītu sistēmu izstrādes metodoloģiju.
Norāde Tehniskajam piedāvājumam: Pretendentam Tehniskajā piedāvājumā ir jāiekļauj izmantojamās izstrādes metodoloģijas apraksts.

	ORG-8
	Kvalitātes vadība
	Izpildītājam jāveic nepieciešamie pasākumi, lai nodrošinātu projekta kvalitātes vadību atbilstoši labās prakses principiem.

	ORG-9
	Risku vadība
	Izpildītājam visā projekta realizācijas laikā ir jāveic risku identificēšana, analīze, novērtēšana, uzraudzība un kontrole, risku mazināšanas un/vai novēršanas darbu plānošana un īstenošana saskaņā ar izvēlēto projekta vadības metodoloģiju.

	ORG-10
	Versiju un konfigurācijas pārvaldība
	Sistēmas izstrādes gaitā visām konfigurācijas vienībām un to versijām ir jābūt identificētām, visām izmaiņām trasējamām un sasaistāmām ar konkrētiem darba uzdevumiem un atbildīgajiem. Jaunām nodevumu versijām (gan dokumentiem, gan Sistēmas programmatūrai) jātiek piegādātām atsevišķi, pievienojot izmaiņu vēsturi.

	ORG-11
	Incidentu vadība
	Izpildītājam ir jānodrošina incidentu (Sistēmas testēšanas vai darbības laikā atklātās kļūdas, nepilnības, neatbilstības utt.) ziņojumu pārvaldība saskaņā ar Sadarbības kārtībā noteikto.

	ORG-12
	Izmaiņu vadība
	Izpildītājam jānodrošina izmaiņu vadība saskaņā ar Sadarbības kārtībā noteikto.

	ORG-13
	Projekta darba valoda
	Projekta darba valoda ir latviešu valoda. Izpildītājam dokumentētie nodevumi jāizstrādā latviešu valodā.
Ja Projekta laikā tiek piesaistīti speciālisti, kuri nepārvalda latviešu valodu, Izpildītājam šo speciālistu saziņā ar Pasūtītāju jānodrošina tulkošana bez papildu maksas.

	ORG-14
	Sanāksmes
	Izpildītājam jāorganizē šādas sanāksmes (Pasūtītāja telpās Lejupes 3, Rīgā vai attālināti):
1) Projekta uzsākšanas sanāksme – 5 (piecu) darba dienu laikā pēc Līguma abpusējas parakstīšanas;
2) Projekta vadības grupas sanāksmes – ne retāk kā 1 (vienu) reizi divās nedēļās, ja puses nevienojas citādi;
3) Projekta darba grupu/ekspertu sanāksmes – pēc nepieciešamības.

	ORG-15
	Nodevumu formāts
	Visiem dokumentiem jābūt sagatavotiem elektroniski. Dokumentiem jābūt MS Office 2010 vai jaunākas versijas MS Word, MS Excel, MS PowerPoint rediģējamos formātos.
Izpildītājs var iesniegt gala nodevumu dokumentus parakstītus elektroniski, parakstītus ar drošu elektronisko parakstu.

	ORG-16
	Nodevumu saraksts
	Projekta ietvaros Izpildītājam jāsagatavo un jāiesniedz Pasūtītājam vismaz šādi projekta nodevumi:
1) Rezerves kopēšanas un darbības atjaunošanas plāns;
2) Programmatūras prasību specifikācija;
3) Programmatūras projektējuma apraksts;	
4) Administratora rokasgrāmata;
5) Programmatūras versijas apraksti jeb laidienu piezīmes;
6) Izstrādāto programmatūras risinājumu un gatavās programmatūras pielāgojumu pirmkodi, gatavās programmatūras un izstrādāto programmatūras pielāgojumu izpildkodi, konfigurācijas datnes (skripti).

	ORG-17
	Projekta pārvaldības plāns
	Projekta pārvaldības plānam jābūt izstrādātam atbilstoši Izpildītāja piedāvātajai izstādes metodoloģijai. Projekta pārvaldības plānā jānosaka tehniskās un pārvaldošās projekta funkcijas, aktivitātes un uzdevumi, kas nepieciešami Tehniskajā specifikācijā noteikto prasību apmierināšanai. Projekta pārvaldības plānā jāiekļauj vismaz šādas sadaļas:
1) Pārvaldības procesi (veicamās aktivitātes, to norises kārtība un atbildīgie);
2) Projekta kalendārais plāns;
3) Risku vadība.

	ORG-18
	Interviju pieraksti vai lietotājstāsti
	Prasību apzināšanas un saskaņošanas nolūkiem Izpildītājs izmanto interviju pierakstus vai spējās programmizstrādes gadījumā - lietotājstāstus.

	ORG-19
	Izstrādāto programmatūras risinājumu un gatavās programmatūras pielāgojumu pirmkodi
	Izstrādātas programmatūras risinājumu un gatavās programmatūras pielāgojumu pirmkodam jābūt komentētam latviešu vai angļu valodās. Programmatūras koda labojumiem jāsatur atsauces uz darbiem, izmaiņu pieprasījumiem vai kļūdu pieteikumiem, kuru ietvaros tie realizēti.

	ORG-20
	Plānu aktualizācija
	Izpildītājam visi projekta plāni ir jāuztur aktuāli visā projekta realizācijas laikā un jānodrošina, lai visām projektā iesaistītajām pusēm būtu pieejamas aktuālās plānu versijas, izmantojot elektroniskos saziņas līdzekļus.

	ORG-21
	Nodevumu aktualizācija
	Katrā nākamajā piegādē Izpildītājam jāpiegādā augstāk Tehniskajā specifikācijā paredzētās nodevumu aktualizētās versijas, nodrošinot konfigurāciju un versiju pārvaldību saskaņā ar šīs specifikācijas prasībām, kā arī citi nodevumi, kuri saskaņā ar industrijas labo praksi ir vajadzīgi Sistēmas darbināšanai, t.sk. tālākai pilnveidošanai un uzturēšanai.

	ORG-22
	Nodevumu iesniegšanas secība
	Nodevumi iesniedzami šādā secībā un termiņos:
1) Pirms izstrādes darbu uzsākšanas Izpildītājam jāiesniedz un jāsaskaņo ar Pasūtītāju Projekta pārvaldības plāns.
2) Analīzes fāzes rezultātā Izpildītājam ir jāiesniedz Pasūtītājam Programmatūras prasību specifikācija (var būt lietotājstāstu formātā) un Programmatūras projektējuma apraksts;
3) Izstrādes fāzes rezultātā Izpildītājam ir jāiesniedz Pasūtītājam Administratora rokasgrāmata, Programmatūras versijas apraksti jeb laidienu piezīmes, Izstrādāto programmatūras risinājumu un gatavās programmatūras pielāgojumu pirmkodi, gatavās programmatūras un izstrādāto programmatūras pielāgojumu izpildkodi, konfigurācijas datnes (skripti).
4) Akcepttestēšanas fāzes laikā Izpildītājam ir jāiesniedz Pasūtītājam Rezerves kopēšanas un darbības atjaunošanas plāns.  

	ORG-23
	Nodevumu piegādes veids
	Elektroniski parakstītu uz e-pasta adresi bior@bior.lv vai parakstītus papīra formātā sekretariātā Lejupes ielā 3, paralēli iesūtot neparakstītus elektroniskā formātā uz e-pasta adresi bior@bior.lv

	ORG-24
	Programmatūras nodevumu piegādes nosacījumi
	Programmatūras nodevums jāpiegādā uzstādīšanai gan Pasūtītāja testa vidē, gan Pasūtītāja produkcijas vidē, ar norādi par programmatūras nodevuma instalēšanas paketes uzstādīšanas vidi, ja tehniski nav iespējams piegādāt programmatūras nodevuma instalēšanas paketi, kas izmantojama abās vidēs. Programmatūras instalēšanas paketei jābūt “inkrementālai” t.i. tās uzstādīšana ir veicama uz iepriekš piegādātas versijas. Programmatūras nodevumi nedrīkst ietekmēt datu bāzē jau esošos datus, ja vien tas nav iepriekš īpaši saskaņots vai nav nodevumu objekts. Gadījumos, ja tiek mainīta datu struktūra, jāpiegādā arī atbilstošie datu konvertācijas skripti.
Visiem programmatūras nodevumiem ir jānodrošina versiju identifikācija un kontrole.

	ORG-25
	Nodevumu akcepttestēšana
	Sistēmas akcepttestēšana tiek uzsākta, kad Sistēma ir veiksmīgi uzstādīta Pasūtītāja testa vidē. Akcepttestēšana, tai skaitā kļūdu pieteikšana un novēršana tiek veikta saskaņā ar Sadarbības kārtībā noteikto.
Inkrementālajām piegādēm, kuras nav paredzētas uzstādīšanai produkcijā, Pasūtītājs veic funkcionālos testus.
Piegādēm, kuras ir paredzētas uzstādīšanai produkcijā, Pasūtītājs veic akcepttestus.

	ORG-26
	Dokumentu izskatīšana
	Iesniegtos dokumentus Pasūtītājs izskata 10 (desmit) darba dienu laikā, ja vien ar Izpildītāju nav panākta vienošanās par citu izskatīšanas termiņu.
Izpildītāja pienākums ir apstrādāt Pasūtītāja reģistrētos komentārus 5 (piecu) dienu laikā pēc nodevuma izskatīšanas beigām, ja vien ar Pasūtītāju nav panākta vienošanās par citu apstrādes termiņu. Izpildītājs pēc nepieciešamības var organizēt komentāru izskatīšanas sanāksmes .
Pasūtītājam ir tiesības dokumentu nepieņemt, līdz nav apstrādāti visi komentāri un novērsti visi iebildumi.

	ORG-27
	Sistēmas uzstādīšana produkcijas vidē
	Pēc akcepttestēšanas pabeigšanas Pasūtītājs veiks Sistēmas programmatūras uzstādīšanu un konfigurēšanu produkcijas vidē. Izpildītājam ir jāpiegādā pēdējās atkļūdotās programmatūras un dokumentācijas versijas (skat. atbilstošo nodevumu aprakstu iepriekš), kā arī jānodrošina nepieciešamais Pasūtītāja darbinieku atbalsts Sistēmas uzstādīšanas un konfigurēšanas produkcijas vidē laikā.

	ORG-28
	Sistēmas ieviešanas pabeigšana produkcijas vidē
	[bookmark: _Hlk102464181][bookmark: _Hlk102464329]Sistēmas ieviešana produkcijas vidē tiek uzskatīta par pabeigtu, ja Sistēmas pārbaudes laikā produkcijas vidē netiek konstatētas 1., 2. vai 3. klases problēmas (problēmu prioritātes klases aprakstītas Sadarbības kārtības 2.3. punktā). Ja Sistēmas pārbaudes (akcepttestēšanas) laikā ir konstatētas tikai 4. un 5. klases problēmas.

	ORG-29
	Garantijas pakalpojumu periods un apjoms
	Izpildītājam ir jānodrošina garantijas pakalpojumi 12 (divpadsmit) kalendāro mēnešu periodā, skaitot no attiecīgā nodošanas-pieņemšanas akta abpusējas parakstīšanas dienas. Izpildītājam garantijas pakalpojumu sniegšanas izmaksas ir jāiekļauj līguma priekšmeta cenā, neizdalot to kā atsevišķu pozīciju Finanšu piedāvājumā.
Garantijas pakalpojumu ietvaros Izpildītājam ir jāveic šādas aktivitātes:
1) jāveic piegādātās Sistēmas darbības traucējumu un/vai kļūdu un nepilnību diagnosticēšana, analīze un novēršana;
2) jānovērš datu bojājumi, kas radušies piegādātās programmatūras (t.sk. trešās puses programmatūras) kļūdu vai Izpildītāja apzinātas vai neapzinātas rīcības rezultātā, un kas apgrūtina Sistēmas izmantošanu atbilstoši Sistēmas tehniskajai specifikācijai, kāda tā bijusi, nododot Sistēmu ekspluatācijā.
Garantijas perioda laikā par izmaiņu pieteikumu nevar uzskatīt loģiskās kļūdas Sistēmas projektējumā vai projektējumam un prasībām neatbilstošas realizācijas programmatūras kodā.

	ORG-30
	Sistēmas darbības traucējumu un/vai kļūdu un nepilnību pieteikšana un apstrāde
	Garantijas pakalpojumi ir sniedzami gan pēc Pasūtītāja, gan pēc Izpildītāja iniciatīvas. Sistēmas darbības traucējumu, kļūdu un nepilnību pieteikšana un novēršana veicama saskaņā ar  Sadarbības kārtībā noteikto.

	ORG-31
	Reakcijas laiks uz garantijas pieteikumiem
	Izpildītājam jānodrošina Sistēmas darbības traucējumu, kļūdu un nepilnību pieteikumu izpēte, klasifikācija un atbildes sniegšana – reakcijas laikā (stundās), par problēmziņojumā norādītās problēmas cēloni un novēršanas laiku saskaņā ar Sadarbības kārtībā noteikto.

	ORG-32
	Uzturēšanas pakalpojumu periods un apjoms
	Uzturēšanas pakalpojumus Izpildītājs uzsāk sniegt pēc tam, kad ir izstrādājis un Pasūtītājam nodevis tehniskās specifikācijas prasībā ORG-2 uzskaitītos Sistēmas jaunās funkcionalitātes blokus.
Izpildītājs sniedz Uzturēšanas pakalpojumus 12 (divpadsmit) mēnešus. 
 Uzturēšanas pakalpojumu nodrošināšanas periodā  Izpildītājam jānodrošina:
1) izmaiņu pieprasījumu darbietilpības novērtēšana, izmaiņu pieprasījumu realizēšana un dokumentācijas izstrāde vai aktualizēšana atbilstoši veiktajām izmaiņām Sistēmā;
2) konsultāciju sniegšana vai informācijas sagatavošana par:
a. iespējamiem risinājumiem, kas ļauj pievienot jaunu funkcionalitāti jau esošajai (konsultējot par tehniski efektīvākajiem un finansiāli izdevīgākajiem tehniskā risinājuma variantiem),
b. lietotajām tehnoloģijām, to iespējām un pāreju uz jaunākām versijām vai citām tehnoloģijām,
c. sistēmas lietošanas jautājumiem,
e. sistēmas elementu (lietotāja aplikācijas, datubāzu vadības sistēmas, aparatūras) konfigurēšanu,
f. sistēmas ekspluatācijas neskaidrībām un problēmu gadījumiem, tajā skaitā datu apmaiņu starp Sistēmu un ārējām sistēmām,
g. citiem ar Sistēmu saistītiem jautājumiem.

	ORG-33
	Standartprogrammatūras uzturēšanas nosacījumi
	Sistēmas uzturēšanas pakalpojuma ietvaros gadījumos, kad tiek izdoti Sistēmas darbības nodrošināšanā izmantotās standartprogrammatūras (trešās puses programmatūras) jauninājumi vai kritiskie ielāpi, Izpildītājs bez maksas:
1) Iesniedz Pasūtītājam atzinumu par jauninājuma vai kritiskā ielāpa ietekmi uz Sistēmas darbību 24 (divdesmit četru) darba stundu laikā no Pasūtītāja pieprasījuma saņemšanas brīža. Ja standartprogrammatūras jauninājums ir kritisks Sistēmas drošībai, Izpildītājam jāiesniedz atzinums īsākā laikā, abpusēji vienojoties ar Pasūtītāju;.
2) Gadījumā, ja standartprogrammatūras jaunās versijas vai labojumu uzstādīšanas nodrošināšanai Pasūtītāja testa/produkcijas vidē nepieciešamas izmaiņas Sistēmas programmatūrā, 24 (divdesmit četru) darba stundu laikā no Pasūtītāja pieprasījuma saņemšanas, iesniedz Pasūtītājam izvērtējumu par šādu izmaiņu darbietilpību.

	ORG-34
	Uzturēšanas pakalpojumu pieteikšana un apstrāde
	[bookmark: _Hlk102657057]Uzturēšanas pakalpojums tiek sniegts gan pēc Pasūtītāja, gan pēc Izpildītāja iniciatīvas. Uzturēšanas pakalpojumu pieteikšana un apstrāde veicama saskaņā ar Sadarbības kārtībā noteikto.

	ORG-35
	Reakcijas laiks uz uzturēšanas pieteikumiem
	Izpildītājam jānodrošina pieteikumu izpēte, klasifikācija un atbildes sniegšana – reakcijas laikā (stundās), par izmaiņu pieprasījuma realizēšanai prognozējamo darbietilpību un realizēšanai nepieciešamo laiku saskaņā ar Sadarbības kārtībā atrunātajiem reakcijas laikiem.

	ORG-36
	Pieteikumu eskalācija
	Gadījumos, kad pieteikuma par standartprogrammatūras darbības traucējumiem un/vai kļūdām un nepilnībām risināšanas gaitā tiek konstatēts, ka pieteikumā aprakstītās problēmas novēršanai nepieciešama standartprogrammatūras izstrādātāja (ražotāja) iejaukšanās, tas tiek saskaņots ar Pasūtītāju, un pieteikums tiek eskalēts attiecīgajam ražotājam.
Tālāk pieteikums tiek risināts atbilstoši Pasūtītāja un attiecīgā ražotāja noteikumiem.
Pieteikumi tiek eskalēti attiecīgajam ražotājam, ja vien puses nevienojas citādi, šādos kontrollaikos:
1) Kritiskos gadījumos, ja nav izdevies novērst problēmu 8 darba stundu laikā;
2) Steidzamos gadījumos, ja nav izdevies novērst problēmu 5 darba dienu laikā;
3) Parastos gadījumos, ja nav izdevies novērst problēmu 40 darba dienu laikā.

	ORG-37
	Izpildītāja konsultācijas
	Sistēmas uzturēšanas pakalpojumu ietvaros paredzētās konsultācijas Izpildītājam jāsniedz – telefoniski, pa e-pastu,  attālinātā tiešsaistes sarunā un pēc Pasūtītāja pieprasījuma arī klātienē.



Tehniskajai specifikācijai pievienoti šādi pielikumi:
1. pielikums “Sadarbības kārtība’’’
2. pielikums “Mikroorganismu kultūru kolekcijas datu lauki”
3. pielikums “Mikroorganisma iekļaušanas kultūru kolekcijā procesa shēma”
4. pielikums “Mikroorganismu genoma izpētes rezultātu elektroniskās uzskaites datu lauku apraksts”

